# Tànais

Tànais (grec antic: Τάναϊς, llatí: Tănăis) fou una ciutat al delta del riu Tànais, a l'anomenada llacuna Meòtida, la mar d'Azov. L'emplaçament de l'antiga Tànais es troba a uns 30 quilòmetres a l'oest de la moderna Rostov del Don. El lloc central de la ciutat es troba en un altiplà inclinat, amb una diferència fins als 20 1.958 m en l'elevació en la part sud. El territori està confinat per una vall natural a l'est, i una rasa artificial a l'oest.

## Història

El lloc de Tànais va ser ocupat molt abans de l'establiment de la colònia milèsia, vinculada a l'antiga Panticapèon. A la necròpolis s'hi troben moltes tombes que són una demostració que el lloc havia estat ocupat ja des de l'edat del bronze i dels enterraments continuats a través del temps fins als grecs antics.
Els comerciants grecs semblen haver estat nòmades en el segle vii aC sense un establiment formal i permanent. Les colònies de l'antiga Grècia tenia dues classes d'orígens, el del apoikiai dels ciutadans de la ciutat estat mare, i els emporion que formaven els comerciants, i eren simples estacions. La ciutat com a tal fou fundada al segle iii aC pels aventurers mercantils de Milet; Tànais es desenvolupà ràpidament tot i trobar-se a la part del nord-est més llunyana de l'esfera cultural hel·lènica. Era un lloc idoni per comerciar en primer lloc amb les poblacions de les estepes que arribaven fins a les muntanyes Altai, tot el que s'anomenava Escítia; en segon lloc per al comerç del mar Negre, anellat amb els ports i els dipòsits grecs; i en tercer per al comerç del nord, de les pells i dels esclaus.
La ciutat estava governada per arconts, i situada a la vora del territori dels reis del Bòsfor. Un canvi important en èmfasi social es representa en el jaciment arqueològic, quan la porta o propileus que enllaçava la secció portuària a l'àgora va ser llevada, i el centre obert de la vida pública va ser ocupat en les èpoques romanes per un habitatge palacial per als reis del Bòsfor. Els reis clients dels romans vivien ara a Tànais: Sauromates II (173-210) i el seu fill Rescúporis II (220-227), que consten dues inscripcions públiques.
El 330 Tànais va ser devastada pels gots, però el lloc va ser ocupat contínuament fins a la segona meitat del segle v. El canal es va cobrir d'arena cada vegada a un nivell més alt, probablement com a resultat de la tala d'arbres, i el centre de la vida activa va canviar de lloc, potser a la petita ciutat d'Azov, a mig camí a Rostov.

## Referències

* ↑ Llinares, Joan B.; Chover, Joan Baptista Llinares. Introducció històrica a l’Antropologia (I).Textos antropològics dels clàssics greco-romans. Universitat de València, 1995. ISBN 978-84-370-2087-7.
* ↑ Ovidi. Metamorfosis (edició en català). Penguin Random House Grupo Editorial España, 2022-06-16. ISBN 978-84-19013-18-7.
* ↑ Bru, Hadrien; Dumitru, Adrian George; Sekunda, Nicholas. Colonial Geopolitics and Local Cultures in the Hellenistic and Roman East (3rd century BC – 3rd century AD): Géopolitique coloniale et cultures locales dans l’Orient hellénistique et romain (IIIe siècle av. J.-C. – IIIe siècle ap. J.-C.) (en anglès). Archaeopress Publishing Ltd, 2021-12-23, p. 37. ISBN 978-1-78969-983-8.
* ↑ Tsetskhladze, Gocha R.; Avram, Alexandru; Hargrave, James. The Danubian Lands between the Black, Aegean and Adriatic Seas: (7th Century BC-10th Century AD) (en anglès). Archaeopress Publishing Ltd, 2015-11-30, p. 108. ISBN 978-1-78491-193-5.
* ↑ Dunham, M. A.. The history of Miletus (en anglès). Рипол Классик, p. 60. ISBN 978-1-176-41383-2.
* ↑ «Tanais». Gran Enciclopèdia Catalana. [Consulta: 8 maig 2022].
* ↑ Vasiliev, Alexander Alexandrovich. The Goths in the Crimea (en anglès). Medieval Academy of America, 1936, p. 32. ISBN 978-0-910956-09-3.

## Enllaços externs

* Tànais en l'art de Victor Bregeda Arxivat 2008-05-09 a Wayback Machine.
* Museu arqueològic de Tànais vora Rostov del Don (rus)